OpenLLM-France/wikimedia huggingface dataset:
# Ana Torroja

Ana Torroja Fungairiño (Madril, 1959ko abenduaren 28a) espainiar abeslaria da. Mecano musika-taldeko kidea. Ikertzaile handi baten biloba da, eta Madrilgo Bide Ingeniaritzako Eskolako zuzendariaren alaba. Ekonomia-ikasketak egiten hasi zen, baina bertan behera utzi behar izan zituen musikaren munduan buru-belarri sartu zenean. 1984an, Arte eta Dekorazioko ikasketak egiten hasi zen, baina karrera hura ere ez zuen bukatu. 1978an, José Cano eta Nacho Cano anaiak ezagutu zituen, eta Mecano taldea osatu zuen haiekin. Hiru urtez aritu ziren maketak prestatzen, musikaren merkatuan sartzeko ahaleginean. Azkenik CBS multinazionalak diskoa grabatzeko aukera eskaini zien. 1981ean, Hoy no me puedo levantar diskoa kaleratu zuten, eta bat-bateko arrakasta handia izan zuen. Harrezkero, oso ezagun egin zen Mecano, Espainian ez ezik baita Latinoamerikan, Italian eta Frantzian ere. Beste lan aipagarri batzuk hauek dira: ¿Dónde está el país de las hadas?, Ya viene el sol, Hawai-Bombay (1986), Entre el cielo y el suelo (1987), Descanso Dominical (1988) eta Aidalai (1991).

## Diskografia bakarlari moduan
### Albumak

* 1997: Puntos cardinales
* 2000: Pasajes de un sueño
* 2003: Frágil
* 2006: Me cuesta tanto olvidarte
* 2010: Sonrisa

### Bildumak

* 2004: Esencial

### Bideografia

* 2000: Girados en concierto (Miguel Bosérekin batera)

### Singleak

* «A contratiempo/Les murs»
* «Como sueñan las sirenas/Ananta»
* «Partir»
* «Ya no te quiero»
* «Cachitos de un sueño»
* «Diosa del cobre»
* «Dulce pesadilla»
* «Mes prières»
* «Et je rêve»
* «Quién dice»
* «Veinte mariposas»
* «Me basta con creer»
* «Cuatro días»
* «No me canso»
* «Los amantes»
* «Hijo de la luna (Versión huapango)»
* «Sonrisa»
* «Tu habitación helada»
* «Soy»

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo loturak

* Webgune ofiziala
* Foro ofiziala
* Datuak: Q270873
* Multimedia: Ana Torroja / Q270873
# Ana Tijoux

Anamaría Tijoux Merino (Lille, Frantzia, 1977ko ekainaren 12a), ezagunagoa Anita Tijoux edo Ana Tijoux izenez, franko-txiletar rap-abeslaria eta abestigilea da.
1990eko hamarkadaren amaieran egin zen ezaguna Latinoamerikan Makiza rap-taldeko emakumezko rap abeslari gisa. 2006an bakarkako musika ibilbideari ekin zion.

## Diskografia
### Makizarekin

* Vida Salvaje (Independent, 1998)
* Aerolíneas Makiza (Sony, 1999)
* Vida Salvaje (Remasterizado) (2004)
* Casino Royal (Bizarro, 2005)

### Bakarkako lanak

* Kaos (2007)
* 1977 (2009)
* Elefant Mixtape (2011)
* La Bala (2011)
* Vengo (2014)
* Antifa Dance (2020)

## Erreferentziak

* ↑ (Gaztelaniaz) Pascual, Ruben. (2019-03-31). ««Temo tanto al fracaso como al éxito, ambos me dan un terror infernal» - Ana Tijoux» 7K (Noiz kontsultatua: 2020-11-02).
* Datuak: Q954372
* Multimedia: Ana Tijoux / Q954372
# Alepo eskualdea

Alepoko eskualdea (arabieraz مُحافظة حلب) Siriako 14 eskualdeetako bat da.
Populazioa 4.120.000 biztanletan estimatzen da. Hiri nagusia eta hiriburua Alepo da.

## Hiriak

Hona hemen eskualdeko hiri nagusiak:
| Hiria | Biztanleria |
| Alepo | 2.301.570 |
| Bāb | 145.000 |
| Safīrah | 107.000 |
| ʻIfrīn | 80.000 |
| Manbij | 72.000 |
| Aʻzāz | 64.000 |
| ʻAyn al-ʻArab | 55.000 |
| Jarābulus | 26.000 |

## Barrutiak

2011n eskualdeak 11 barruti (mintaqak) zituen:
* Alepo hiria
* Jabal Samʻān
* ʻAfrīn
* Aʻzāz
* Safīrah
* Bāb
* Manbij
* Jarābulus
* ʻAyn al-ʻArab
* Atarib
* Dayr-Hafir
Barrutiak 34 azpibarrutitan (nāḥiyak) banatuta daude.

## Kanpo estekak

* Datuak: Q214064
* Multimedia: Aleppo Governorate / Q214064
# Alepisaurus brevirostris

Alepisaurus brevirostris Alepisaurus generoko animalia da. Arrainen barruko Actinopterygii klasean sailkatzen da, Alepisauridae familian.

## Banaketa

Espezie hau Agulhasko itsaslasterran aurki daiteke.

## Erreferentziak

* ↑ (Ingelesez) Froese, Rainer & Pauly, Daniel ed. (2006), «Alepisaurus brevirostris», FishBase webgunean. Bertsioaren data: 2006(e)ko apirila.

## Ikus, gainera

* Alepisaurus
* Alepisauridae

## Kanpo estekak

* FishBase.org
* Datuak: Q312198
* Multimedia: Alepisaurus brevirostris / Q312198
# Alepocephalidae

Alepocephalidae arrain argentiniformeen familia da, ur sakonetan bizi dena.

## Generoak

FishBaseren arabera, familiak egun 98 espezie ditu, 19 generotan banaturik:
* Alepocephalus
* Asquamiceps
* Aulastomatomorpha
* Bajacalifornia
* Bathylaco
* Bathyprion
* Bathytroctes
* Conocara
* Einara
* Herwigia
* Leptoderma
* Microphotolepis
* Mirognathus
* Narcetes
* Photostylus
* Rinoctes
* Rouleina
* Talismania
* Xenodermichthys

## Erreferentziak

* ↑ Nelson, Joseph S.. (1976). Fishes of the World. John Wiley & Sons ISBN 0-471-54713-1..
* ↑ www.fishbase.org

## Kanpo estekak

* Datuak: Q629628
* Multimedia: Alepocephalidae / Q629628
* Espezieak: Alepocephalidae
# Aihotzen konspirazioa

Aihotzen konspirazioa (gaztelaniaz: Conspiración de los machetes) Espainia Berriko Erregeorderrian 1799an Espainiaren aurka antolatu zen matxinada izan zen. Protagonistak jatorri umileko gazte kreoleak izan ziren. Konspirazioa lehen unetik kontrolatua izan zen eta, ondorioz, ez zuen arrakastarik izan eta Espainiarako ez zuen inongo arriskurik suposatu. Baina, nolabait, Mexikoko Independentziaren lehen aldarria izan zen, Doloresko garrasia baino hamaika urte lehenago.

## Izena

Izenak matxinatuek armamentu eskasiari egiten dio aipamen: bakarrik berrogeita hamar aihotz eta bi pistola. Halaber, 1000 peso bildu zuten.

## Jatorria

Pedro de la Portilla, jatorri kreoleko eta ondare gutxiko familia baten partaidea, 1799an beste hogei gaztekin bilera bat antolatu zuen. Portillak Mexiko Hirian lan egiten zuen, Espainia Berriko Erregeorderriaren zergen biltzaileen bulegoan. Bilerako partaide gehienak familiarrak eta lagunak ziren eta soziologikoki jatorri antzekoko pertsonak ziren. Bilera hiriko Gachupines kalearen 7an egin zen. Lanbideen ikuspuntutik, gazteak hiriko guardiak eta zilarraren eta erlojuen industriako langileak ziren. Esan behar da «gachupín» hitzak Amerikan jaiotako pertsona zuriak izendatzen zituen; bileran, alegia, hauek pairatzen bazterketa Espainian jaiotakoen aurrean salatu zen. Bilerakideek, armetan altxatuta, matxinada bat sortzea erabaki zuten. Helburua kolonialismoaren eta penintsulatik joandakoen aurka herria askatzea zen. Lehen unetik matxinada Guadalupeko Andra Mariaren zaintzapean jarri zuten.

## Plana

Matxinatuek lehendabizi hiriko presoak askatu nahi zituzten eta, ondoren, haiekin batera, erregeordearen jauregiaren aurka joan. Dena ondo ateratzen bazen gobernuko goi funtzionarioak harrapatuko zituzten eta haien dirua. Hurrengo urratsak Mexikoko independentzia aldarrikatzea eta Espainiari gerra deklaratzea ziren. Aldi berean, penintsular guztiak hil edo kanporatu egingo zituzten. Matxinadaren arrakasta lortuta konspiratzaileek deaialdi bat egin nahi zuten gobernu-sistema berri bat aukeratzeko; dena dela, haiek Ameriketako Estatu Batuetan aukeratutako batzar antzekoa sortzea nahi zuten

## Porrota

Salatari baten salaketaz plana erabat hondatu zen. Bigarren bileran Portillaren lehengusua zen Isidoro Francisco de Aguirrek hartu zuen parte eta, prestaketak ikusita, beldurtu zen. 1799ko azaroaren 10ean konspirazioa salatu zuen. Miguel José de Azanza erregeordeak konspiratzaile guztiak atxilotzeko agindua eman zuen. Altxamendu bat sahiesteko atxiloketak isilpean egiteko agindu zuen. Kontsiparatzaileak espetxeratuak izan ziren eta preso urte asko igaro zuten; batzuk ere espetxean hil ziren. Epaiketa luzea izan zen baina, azkenik, ez zen epairik eman. Portillak Mexikoko independentzia ezagutu zuen.

## Erreferentziak

* ↑ http://www.razonypalabra.org.mx/jojos/jojos_2011/nuestra_independencia.html
* ↑ Azanza, Miguel José de, Enciclopedia de México, 2.liburuki, Mexiko Hiria: 1987.

## Kanpo estekak

* Datuak: Q557300
# Aiherrako Hitzarmena

Aiherrako Hitzarmena 1450eko martxoaren 18an herri horretako Beltzuntze jauregian egindako ituna da, ingelesen menpean hiru mende izan ondoren, Lautrec eta Gaston XI.a Foixko Bearnoko bizkondeek Beltzuntzeko jaun lapurtarrekin sinatu zuten konbentzioa, ingelesen menpetik atera eta Frantziaren menpe jartzeko baldintzak ezarri zituena.
Karlos VII.a Frantziako erregeak Lapurdiko antolaketa politikoa, ohiturak eta eskubideak nola errespetatuko zituen arautzen zen bertan.

## Erreferentziak

* ↑ Veyrin, Philippe. (1975). Les Basques. Arthaud, 122 or. ISBN 2 7003 0038 6..

## Kanpo estekak

* Datuak: Q12252914
# Aija Andrejeva

Aija Andrejeva, ezagunagoa Aisha abeslari-izenaz, (Ogre, Letonia, 1986ko urtarrilaren 16a) letoniar abeslaria da. Letonia ordezkatu zuen Oslon egin zen 2010eko Eurovision Abesti Lehiaketan.
2010eko otsailaren 27an Andrejevak Eirodziesma kantu-lehiaketa irabazi zuen, Eurovision Abesti Lehiaketarako Letoniako ordezkaria erabakitzen zuen lehiaketa, What for? (only Mr. God knows why) abestiarekin.

## Diskografia
### Diskoak

* Tu un Es (2006)
* Viss kārtībā, Mincīt! (2008)
* Dvēselīte (2009)
* Mazais princis (2016)
* Datuak: Q229801
* Multimedia: Aisha (vocalist) / Q229801
# Aihen

Aihena mahatsondoaren urtebeteko adarra da. Aihenek, urtero enborretik sortzen direnak, landarearen landare-hazkunderako egitura guztiak eramaten dituzte, hau da, hostoak, kiribilak, begiak eta, heldutasunera iritsitakoan, mahats-mordo bihurtuko diren infloreszentziak.
Aihenen gainean egiten da mahatsondoaren inausketa neguan, neguko inausketa edo lehorreko inausketa deitua, haien hazkundea mugatzeko eta mahatsen ekoizpen kualitatiboa eta kuantitatiboa hobetzeko.

## Erreferentziak

* ↑ Euskalterm: [Hipermerkatuetako Produktuak Hiztegia] [2009]
* ↑ Euskalterm: [Hiztegi terminologikoa] [2002]
* ↑ (Gaztelaniaz) Mac Kay, Christian. Anatomía de la vid (Parte 2). Txile.

## Kanpo estekak

* Datuak: Q5874925
# Aihotz plaza

    Artikulu hau Gasteizko plazari buruzkoa da; beste esanahietarako, ikus «Foruen plaza».
Aihotz plaza, maiz Matxete plaza deitua, Arabako Gasteiz hiriburuko plaza bat da.

## Kokalekua

Alde Zaharraren sarreran dago, Mateo Benigno Moraza kalea eta San Bizenteko aldaparen artean.

## Plaza

Arkupeen atzeko aldean dago, San Migel elizaren atariaren eta San Bizente aldaparen artean. Erdi Aroko hiribilduaren muga izan zen garai batean. San Migel elizako absidean gordetzen den hiriko aginteek karguen zina egiteko erabiltzen zuten aihotz gasteiztarrak ematen dio izena. "Epaiketaren Plazatxoa" izenaz ere ezagutzen zen, garrotezko heriotza-zigorrak bertan betearazten baitziren.

## Ondarea

* Arkupea
* Goiuri jauregia
* San Bizente eliza
* San Migel eliza
* Arkupea.
* Goiuri jauregia.
* San Bizente eliza.
* San Migel eliza.

## Kanpo estekak

* Datuak: Q24067216
* Multimedia: Plaza del Machete / Q24067216
# Aihui barrutia

Aihui barrutia (txinera tradizionalez: 爱辉区) Txinako barruti bat da, Heihe barruan. Azken zentsuaren arabera 190.000 biztanle zituen 14372.54 azaleran banatuta.

## Kanpo estekak

* Datuak: Q1751862
* Multimedia: Aihui / Q1751862
# Ala (Italia)

Ala Italiako udalerri bat da. Trentoko probintzia autonomoan kokatuta dago, Trentino-Adige Garaia eskualdean. 8.806 biztanle ditu, 119,87 kilometro koadroko azaleran banatuta.

## Mugakideak

Alak honako udalerri hauekin egiten du muga:
Avio Bosco Chiesanuova Brentonico Crespadoro Erbezzo Mori Recoaro Terme Rovereto Sant'Anna d'Alfaedo Selva di Progno Vallarsa

## Kanpo estekak

* Datuak: Q243644
* Multimedia: Ala (comune, Italy) / Q243644
# Ala (argipena)

Ala izenak adiera hauek ditu:
* Ala (Italia), Trentoko probintziako udalerria, Italian.
* Ala (Jainkoa), arabieraz «Jainkoa» esan nahi duen hitza.
# Ala di Stura

Ala di Stura Italiako udalerri bat da. Turingo Hiri Metropolitanoan kokatuta dago, Piemonte eskualdean. 465 biztanle ditu, 46,33 kilometro koadroko azaleran banatuta.

## Mugakideak

Ala di Sturak honako udalerri hauekin egiten du muga:
Balme Chialamberto Ceres Groscavallo Lemie Mezzenile Pessinetto

## Kanpo estekak

* Datuak: Q8976
* Multimedia: Ala di Stura / Q8976
# Alaba Jeneralaren kalea

Gasteizko Alaba Jeneralaren kalea Zabalgunean dago. Gasteizko kale komertzial garrantzitsuenetariko bat da, arropa eta moda-osagarri denda asko daude.

## Izena

Gasteizko Guduan parte hartu zuen Alaba Jeneralaren omenez.

## Kokapena

Becerro de Bengoa kalean hasten da eta Independentzia kalean amaitzen da. Dato kalea zeharkatzen du.

## Luzera

370 metro inguruko luzera du. Ezkerreko espaloian 25 zenbakiraino iristen da eta eskuinekoan 32raino.

## Historia

Henrike Knörr eta Elena Martínez de Madina Salazarrek idatzitako “Toponimia de Vitoria I – Gasteizko toponimia I” (Euskaltzaindia, 2009) liburuaren arabera, 1868 urtean jaio zen Loma Jeneralaren plaza eta Dato kaleen arteko kalexka kale izatera igaro zenean. 1959an Independentzia kaleraino luzatu zen.

## Azpiegiturak
### Garraioa

Gasteizko tranbiaren linea guztiak kale honetatik igarotzen dira. TUVISAren linea gehienak ere kale honetatik igarotzen dira, geltokirik ez dagoen arren.

## Kanpo estekak

* Datuak: Q61365324
* Multimedia: Calle del General Álava / Q61365324
# Ala-Askanjärvi

Ala-Askanjärvi aintzira Finlandiako Kemijärvi udalerrian dagoen aintzira bat da. Kemijärvi aintziraren bihotzetik ateratzen diren aintzira txikitxoetako bat dugu hau, bizilagun dituen Irnijärvi eta Saarijärvi aintzirekin batera. Arrainen oparotasunagatik eta ur gardenengatik da ezaguna; izan ere, arrantzaren paradisua da eta hala nola, izokin eta perka antzeko arrain-mota ugari aurkitu daiteke bertan.
Inguruko landaredia basoen Lappi lurraldean aurkitzen diren landare ohikoak da; hala nola, azaleak, azeri-mahatsak eta urki zilarkarak.
Faunari dagokionez, igarabak edo urtxakurrak dira nagusi bertako uretan eta lehen aipaturiko izokin eta perka antzeko arrainez elikatzen dira. Altzeak, elur-oreinak eta hartz arreak dira inguruetan agertu daitezkeen ugaztun handi eta esanguratsuenak. Hegaztiei dagokienez, eskinoso abeslariak eta zapelatzak dira nagusi.
Aintzirak gutxienez bi uharte izengabe ditu.

## Ikus, gainera

| Kemijärvi Kemijärvi aintzira | Irnijärvi aintzira Saarijärvi aintzira |

## Erreferentziak

* ↑ Pyhä-Luoston kansallispuisto

## Kanpo estekak

* Datuak: Q12253040
# Alaba

    Agian, generoz bereizi gabe seme-alaben gaiari buruz jakin nahi zenuen.
    Artikulu hau haurrari buruzkoa da; Gotzon Garateren eleberria gaitzat duena beste hau da: «Alaba (Gotzon Garate)»
Alaba emakumezko ondorengoa da, emakumezkoa bere gurasoekiko. Gizonezko baliokidea semea da.
Nekazal-gizarteetan, semeek alabek baino gizarte-estatus handiagoa dute, indar handiagoa dutenez zereginak eraginkorrago egin ditzaketelako. Gizarte batzuetan semeen premutasuna jaraunsletzaren oinarria da.

## Ikus, gainera

* Maiorazkoa.

## Erreferentziak

* ↑ Harluxet Hiztegi Entziklopedikoa. Alaba. .

## Kanpo estekak

* Datuak: Q308194
* Multimedia: Daughters / Q308194
# Alaba Eskibel jauregia

Alaba Eskibel jauregia Arabako Gasteiz hiriburuan dagoen jauregi bat da.

## Kokalekua

Alde Zaharrean dago, Errementari kalearen 23. zenbakian, eta San Pedro elizatik hurbil.

## Historia

1488an On Pedro Alaba Eskibel eta María Diaz de Eskibel senar-emazteen aginduz eraiki zen. Bere jabe nabarmenen artean Ignacio Maria Araba Saez de Navarrete dago, almirantea eta gerra heroia (Miguel Ricardo Alaba jeneralaren osaba), 1782an atzemandako ingeles ontzi batetik erloju bat ekarri eta gaur egun eraikinaren aurrealdean ikusgai dago.
1953tik aurrera Marokoko Erresumaren jabetzakoa da.

## Eraikina

Eraikinak aurrealdean hesitutako lorategia du.

## Kanpo estekak

* Datuak: Q23907539
* Multimedia: Palacio de los Álava Esquivel / Q23907539
# Alaba Belasko jauregia

Alaba Belasko jauregia, Arabako Gasteiz hiriburuan dagoen jauregi bat da

## Kokalekua

Gasteizko Alde Zaharraren iparraldean dago, Zapatari kaleko 111. zenbakian, Aldabe Kultur zentroaren alboan. Gasteizko Santa Maria katedraletik eta Portaletik hurbil.

## Historia

XVII. mendearen amaieraldera Frantzisko Karlos Alabak eraiki zuen, eta luzaroan haren oinordekoak ziren belaskotarren jabetzakoa izan zen. 2009an 2 urtez salgai egon ondoren, eraikinean ostalaritza egoitza bat ipintzeko erosi zuten.

## Eraikina

Oinplano laukizuzena du, hiru solairuko garaiera eta lau uretako hegaldun teilatua. Harlanduz eta adreiluz egina dago.

## Iruditegia

* Armarria.
* Armarria.

## Erreferentziak

* ↑ El Palacio de los Álava se revende. 2009ko urtarrilaren 18a. Elcorreo.com (Gaztelaniaz)

## Kanpo estekak

* Datuak: Q33127005
* Multimedia: Casa Palacio de los Álava-Velasco / Q33127005
# Anna Maria Bofarull

Anna Maria Bofarull (Tarragona, Katalunia, 1979) zinema gidoilaria, zuzendaria eta ekoizlea da. Konpromiso sozial handiko zinema sortzen du, eta protagonista femeninoetan oinarritzen da.

## Ibilbidea

Humanitateetan lizentziatua da Pompeu Fabra Unibertsitatean, eta zinema-zuzendaritza titulua du Bartzelonako Centre d'Estudis Cinematogràfics de Catalunya-n. Parisen osatu zituen zinema ikasketak. Lehen lanak 2007an egin zituen.
Lehen film luzea Notas al pie dokumentala izan zen, XX. mendeko memoria espainiarrari buruzkoa. 2011n, Dahlako errefuxiatu-eremuetan bizi zen Dadah-ri buruzko dokumental bat estreinatu zuen Hammadak izenekoa. Sonata para un violoncelo lanean (2014) bereziki ezaguna duen gai bat planteatzen zuen: fibromialgia, amak pairatzen duen gaixotasuna. Julia izeneko biolontxelo-jole baten istorioa kontatzen du. Mikromezenasgoari esker lortu zuen aurrera ateratzea, eta Malagako Zinemaldian estreinatu zuten.
2021ean ¡No pasarán! estrenatu zuen Dolores Ibarruri eta meatzariaren emazte eta alaba izateagatik egindako prozesuari buruzko serie txiki bat.
Hirugarren film luzea Sinjar (2021) da, Nora Navas eta Guim Puig-ekin. Estatu Islamikoko soldaduen sarraskia erakusten du Sinjar hirian, Kurdistan irakiarrean, borrokatzen diren hiru emakumeren istorio errealetan oinarritutako fikzio batean: "emakume-begiz ikusitako gerra-filma". Hadia (Halima Ilter) esklabo bihurtu dute. Arjin (Iman Ido Koro) gazteak gatibutasunetik ihes egitea lortu du, eta Bartzelonako Carlota (Nora Navas) arrastorik utzi gabe yihadarekin bat egin duen semearen bila dabil etsi-etsian.

## Filmografia

* A las alambradas (corto)
* Pasajes (corto)
* Notas al pie (2008) (documental)
* Hammada (2011)
* Sonata para violoncelo (2014)
* Barcelona 1714 (2019)
* ¡No pasarán! (2020)
* Sitjar (2021)

## Sariak eta ohoreak

* 2009 Notas al pié, Reykjavikeko Nazioarteko Zinemaldian saritua
* 2014 Ikusleen Saria Seminician, Sonata para violonchelo

## Erreferentziak

* ↑ «▷ Anna M. Bofarull:» circdelacultura.com 2013-08-26.
* ↑ M'implico molt en temes que tenen un fort vincle social. 2019-11-06.
* ↑ Puig, Oriol. (2015-04-26). «Anna M. Bofarull: "Son pocos los que realmente entienden cómo vive alguien con fibromialgia"» ElDiario.es.
* ↑ ‘¡No pasarán!’, de Anna M. Bofarull, seleccionado en CIIF Market 2021 – CIMA – Asociación de mujeres cineastas y de medios audiovisuales. .
* ↑ «Anna M. Bofarull finaliza 'Sinjar': mujeres frente a la yihad islámica» El Correo 2020-12-21.
* ↑ «Sinjar» catalanfilms.cat.
* ↑ Pena, Genís. (2016-04-06). La fibromiàlgia és un dels pilars de la pel·lícula i l'altre és la música. .
* ↑ Barcelona 1714 és un projecte molt ambiciós. 2018-01-26.
* ↑ Anna M. Bofarull ens descobreix el rodatge de 'Sinjar' al Kurdistan. 7 abr 2020.
* ↑ «Sinjar (película 2022) - Tráiler. resumen, reparto y dónde ver. Dirigida por Anna Bofarull» La Vanguardia 2022-07-05 (Noiz kontsultatua: 2022-07-05).

## Kanpo estekak

* Sinjar 2022 YouTube. Trailerra
* Datuak: Q36647890
# Anna Maria (Florida)

Anna Maria Floridako hiri bat da. Manatee konderrian kokatua dago. 2010ean 1.597 biztanle zituen, 2,5 kilometro koadrotan banatuta.

## Ikus, gainera

* Manatee konderria

## Kanpo estekak

* Datuak: Q561969
* Multimedia: Anna Maria, Florida / Q561969
# Anna Maria Colucci

Anna Maria Colucci edo Ma Prem Samagra (Verbania, 1938 - Sant'Oreste, 2015) artista feminista italiarra zen.

## Biografia

60ko hamarkadaren hasieran, argazkigintzan aritzen zen. Errealitatea interpretatzen zuen. Gai sozialetan emakumeak zuen egoera aztertzen zuen. 1970ean Rivolta Femminile talde feministarekin bat egin zuen. Orduan, emakumeak eremu pribatuan eta eszena artistiko garaikidean nola ezabatzen ziren lantzen aritu zen. Bere obran bere burua irudikatzen zuen.
1975ean, Suzanne Santororekin Erroman Beato Angelico Kooperatiba sortu zuten hamar artistetako bat izan zen. Erroman emakumeei eskainitako lehen erakustokia izan zen. Artemisia Gentileschi, Elisabetta Sirani eta Regina Bracchi artista garaikide eta historikoen lanen erakusketa txandakatzen zuen Kooperatibak.
1980an, Oshoren pentsaerarekin harremanetan, sannyâsin bihurtu zen. Indiara joan zen. Maisu espiritualak eman zion Ma Prem Samagra izena hartu zuen. Argazkigintza eta figuratiboa utzi, eta pinturara eta abstrakziora itzulikatu zen.
2003an Sant'Orestera joan zen, Indian egonaldiak txandakatuz. 2015ean, Sant'Oreste museoak atzera begirako osoa eskaini zion.

## Erakusketak

* Gap Gallery, Erroma, 1975
* Observaciones on Reality, Beato Angelicoren Kooperatiba, 1977
* Ambienti anni '60s e '80s, Speciale Gallery, Bari, 1985
* Ginnosofisti # 7 – L’oro vivente, Arte Garaikideko Liburutegia, Erroma, 2012
* L’Artista come Rishi, Ekialdeko Artearen Museo Nazionala, Erroma, 2011
* Samagra Ora, ArteOra, Foggia, 2011
* Tavola apparecchiata per uno solo, Nazioarteko Akta, Erroma, 2015
* Lila. Il gioco della vita, Soratte Monteko museo naturalistikoa / Pinacoteca Palazzo Caccia, Sant'Oreste, 2015

## Erreferentziak

* 1 2 Anna Maria Colucci. Lila. Il gioco della vita. 2015.
* ↑ Admin, Mago Work. (2016-02-26). (Meet Mago Contributor) Suzanne Santoro. .
* 1 2 3 Anna Maria Colucci Museo Naturalistico del Monte Soratte Sant'Oreste (RM). 2015.
* ↑ Samagra - Ora. 2011.
* ↑ International, Autore Acta. (2015-04-24). Tavola apparecchiata per uno solo – Omaggio a Samagra (Anna Maria Colucci). .

## Ikus, gainera

* Zerrenda: Emakume argazkilariak

## Kanpo estekak

* Datuak: Q123353554
# Anstey (Leicestershire)

Anstey, Ingalaterrako erdialdean dagoen udalerri bat da, Leicestershire konderrian.
2021ean 7.045 biztanle zituen.
* Datuak: Q1613213
* Multimedia: Anstey, Leicestershire / Q1613213
# Ansonville (Ipar Carolina)

Ansonville Ipar Carolinako herri bat da. Anson konderrian kokatua dago. 2010ean 631 biztanle zituen, 3,81 kilometro koadrotan banatuta.

## Ikus, gainera

* Anson konderria

## Kanpo estekak

* Datuak: Q596220
# Ansted (Mendebaldeko Virginia)

Ansted Ameriketako Estatu Batuetako inkorporatutako herri bat da. Fayette konderrian kokatuta dago, Mendebaldeko Virginia estatuan. 1.303 biztanle ditu, 4,309535 kilometro koadroko azaleran banatuta.

## Ikus, gainera

* Fayette konderrian

## Kanpo estekak

* Datuak: Q2246298
* Multimedia: Ansted, West Virginia / Q2246298
# Anston

Anston edo North and South Anston, Ingalaterrako iparraldean dagoen udalerri bat da, Hegoaldeko Yorkshire konderrian.
2011n 9.217 biztanle zituen.
* Datuak: Q1615257
* Multimedia: North and South Anston / Q1615257